open-index/open-wikipedia-markdown huggingface dataset:
Péis

D**'Péis** oder och **Pous** ass d'Klack, déi gelaut gëtt fir z'annoncéieren, datt e Mënsch aus der kathoulescher Gemeinschaft vun der Uertschaft gestuerwen ass. Gewéinlech gëtt se nom Angelus gelaut. Se kann awer och beim Begriefnes gelaut ginn.

Se kann ofhängeg vun de Paren a verschiddene Variatioune gelaut ginn. Zu Iechternach war/ass et Brauch, datt fir Fraen zwou Péise gelaut ginn a fir d'Maansleit der dräi. Kleng Kanner kréie keng, déi méi grouss kréien eng Péis gelaut. Zu Bënzelt gouf/gëtt se fir e Mann dräimol getampt (gepénkt) an dräimol gelaut mat den zwou Klacken, fir eng Fra zweemol getampt an zweemol gelaut mat den zwou Klacken, fir e Kand, egal wéi al et ass, eng Kéier getampt an eng Kéier gelaut, nëmmen all Kéier mat der klenger Klack.

## Kuckt och
* Feierklack

## Um Spaweck
Scarred (Museksgrupp)

**Scarred** ass eng lëtzebuergesch Museksgrupp vu Folscht, déi 2000 (als **Requiem**) gegrënnt gouf. De Stil vun der Grupp ass Death Metal.

## D'Band

### Memberen
* *Sacha Breuer*, Gesank
* *Jeff Jonas*, Gesank, Bass
* *Diogo Bastos*, Gesank, Gittar
* *Bertrand "Troll" Pinna*, Gittar
* *Laurent Kessel*, Batterie

### Ex-Memberen
* *Alex Sieradzky*, Gesank
* *Mathieu Haussy*, Gesank

### Livememberen
* *Vincent „Vince“ Wilquin*, Gittar

## Discographie

### Albumen
* *New Filth Order* (2008)
* *Gaia – Medea* (2013)

### Demoen
* *Inner Scars* (2004)

## Kuckt och
* Lëscht vu lëtzebuergesche Rock Gruppen

## Um Spaweck
* Websäit 
* SCARRED kënnege Mini-Tour un
Musée rural zu Bënzelt

De **Musée rural "A Schiewesch" zu Bënzelt** ass e Musée fir landwirtschaftlech Material, Aarbechtsmethoden a ländlech Liewenskultur. E steet zu Bënzelt op der Kräizung vum CR337 an CR338 a gëtt vum *Syndicat d'intérêts et du tourisme Binsfeld-Holler-Breidfeld* bedriwwen. D'Gebai war fréier e Schéiferhaus vu wou den Numm "A Schiewesch" hierkënnt.

## Geschicht vum Gebai
Den ursprénglechen Deel vum Gebai aus dem 15. Joerhonnert war eng Scheier mat engem drënnergebaute Schofstall, déi deemools "Schiefricht" genannt gouf. Den Uertsdeel gouf dofir och "Op der Schiefricht" genannt.

Ëm 1600 huet d'Scheier engem Clees gehéiert dee vun Hëpperdang gestaamt huet an am Haus géigeniwwer gewunnt huet.

1725 koum d'Schiefricht duerch bridderlech Ierfdeelung an de Besëtz vum Jean Toussaint, deen dunn och d'Charge vum Duerfschéifer iwwerholl huet wouduerch den Hausnumm "A Schiewesch" entstan ass. Hien huet duerno och e Giewelhaus un d'Scheier ugebaut.

D'Gebai ass iwwer eelef Generatiounen an der selwechter Famill bliwwen a gouf weider ausgebaut.

1910 krut d'Giewelhaus duerch den Ubau vun zwee Zëmmeren an enger neier Hausdier eng nei Stroossefront.

1950 goufen d'Ställ vergréissert an op der Récksäit nei Wirtschaftsgebaier ugebaut.

1960 huet déi eeleft Generatioun d'Haus verlooss. D'Wunnhaus gouf nach eng Zäit laang als bëlleg Wunnecht fir Gaaschtaarbechter benotzt, et ass awer ëmmer méi verfall an d'Gemeng wollt e ofrappen an eng Parkplaz do ariichten.

1982 huet den Interesseveräin d'Gebaier kaaft fir dora säi landwirtschaftleche Musée anzeriichten. D'Restauréierung an d'Ariichte vum Musée huet 6 Joer gedauert.

De 7. Juli 1989 gouf d'Gebai op der Lëscht vum ''inventaire supplémentaire'' vun den nationale Monumenter klasséiert.

## Ausstellung vum Musée
An den 18 Raim vum Musée gëtt d'ländlecht Liewen aus de leschten 3 Joerhonnerte gewisen. All Raum huet seng fréier Bestëmmung zeréckkritt. An der Haaptsaison ginn och Aarbechtsgäng wéi Spannen, Wiewen oder Bake virgefouert.

## Literatur
* Jean-Claude Schumacher: *Monuments historiques de l'industrie luxembourgeoise - Denkmäler Luxemburger Industriekulltur*, Service des sites et monuments nationaux, 1997, 143 S., ISBN 2-919883-00-3 (De musée rual vu Bënzelt: S. 124)

## Kuckt och
* Lëscht vu lëtzebuergesche Muséeën
* Lëscht vun den nationale Monumenter an der Gemeng Wäiswampech

## Um Spaweck

* Informatiounen iwwer de Musée 
* De Musée op der Websäit vum Service des sites et monuments nationaux
Musée Näerdener Gare

De **Musée Näerdener Gare** ass op Nummer 3 an der Rue Prince Henri (*op der Gare*) zu Näerden.

## Geschicht
D'Gebai an deem de Musée haut ënnerbruecht ass gouf 1880 als Gare vun der Atertlinn ageweit. D'Eisebunnsstreck Ettelbréck-Péiteng war bis 1967 resp. 1969 a Betrib. Ugangs der 70er Jore krut déi al Gare e Postguichet amplaz, deen awer virun enger Rei Joren zougemaach huet.

De Musée huet 2014 seng Dieren offiziell opgemaach. Zanterhier ass et den éischte Musée am Land, deen der Geschicht vun der Eisebunn dediéiert ass.

## De Musée

De Musée ass all Dag vu moies 8.00 bis owes 20.00 Auer op. Et huet ee just Accès an ee Raum, vun deem een iwwer Vitrinnen d'Vue op 3 aner Raim huet. An deem Sall fënnt een op Tableauen eng Rei Explikatiounen iwwer de Musée an dat wat do ausgestallt ass.

Op der lénkser Säit vum Haaptsall ass eng Rekonstruktioun vum Büro vum leschte Chef de Gare.

Hannert der zentraler Vitrinn gouf déi al Salle d'Attente vun der Dippecher Gare opgeriicht.

Op der rietser Säit sti Vitrinne mat alen Dokumenter an Objeten, déi d'Gemeng aus Donatioune vu Privatleit a vun de *Frënn vun der Atertlinn* zesummegedroen huet.

1989 huet e gebiertege Näerdener a pensionéierten Eisebunner, de Jean Weber, eng Maquette vun den 2 ale Garen a vum Duerfkär vun Näerden gebaut. D'Maquette vum Duerfkär steet hanner der zentraler Vitrinn, déi aner hanner der rietser Fënsterchen.

## Literatur
* Aly Reuter, *Die Luxemburger Eisenbahnen von 1850 bis heute*. 60 Joer Pompjéën Näerden 1928-1988, 1988.
* Ed Federmeyer. Schmalspurbahnen in Luxemburg, 1991

## Kuckt och
* Lëscht vu lëtzebuergesche Muséeën
* Geschicht vun der Eisebunn zu Lëtzebuerg

## Um Spaweck
Thyone (Mound)

De Mound **Thyone** (oder Jupiter XXIX) ass ee vun de klengste baussenzege Mounde vum Planéit Jupiter.

## Entdeckung
Den Thyone gouf den 11. Dezember 2001 vun Astronome vun der Universitéit vun Hawaii entdeckt. Hie krut am Ufank d'Bezeechnung S/2001 J 2 a säin aktuellen Numm huet e vun der Thyone, enger Frëndin vum Zeus aus der griichescher Mythologie.

## Bunndaten

Den Thyone kreest a 627 Deeg a 7 Stonnen op enger mëttlerer Distanz vun 20.940.000&nbsp;km ëm de Jupiter. D'Bunn huet eng Exzentrizitéit vun 0,229. Mat enger Inklinatioun vun 148,5° géint de lokale Laplace-Plang ass d'Bunn retrograd, d.&nbsp;h. de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt den Thyone zu der Ananke-Grupp gezielt, genannt nom Jupitermound Ananke.

## Physikalesch Daten
Den Thyone huet e mëttleren Duerchmiesser vun ongeféier 4&nbsp;km. Seng Dicht gëtt op 2,6 g/cm³ geschat. Hien ass méiglecherweis haaptsächlech aus Silikatgestengs opgebaut. Den Thyone huet eng ganz däischter Uewerfläch mat enger Albedo vun 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 22,3m.

## Kuckt och

## Um Spaweck
* MPEC 2002-J54: ''Eleven new Satellites of Jupiter'' 15. Mee 2002 (Entdeckung)
* MPEC 2002-V06: ''S/2001 J 2, 2001 J 3'' 1. November 2002 (Zeréckentdeckung)
Clean State

**Clean State** war eng lëtzebuergesch Museksgrupp vun Déifferdeng, déi 1994 gegrënnt gouf. De Stil vun der Grupp ass Thrash Metal a Groove Metal.

## D'Band
D'Membere sinn:
* *Marcel „Mars“ Dostert* (1997–), Gesank, Gittar
* *Marc „Mackel“ Matter* (1994–), Gittar
* *Christian „Chris“ Schmit*, Gittar
* *Philip „Phil“ Ries*, Bass
* *Marc „Twiggy“ Heirens*, Batterie

D'Ex Membere sinn:
* *Marion*, Gittar, Bass, Back-Gesank
* *Thierry May*, Gittar

## Discographie

### Albumen
* *Scraping the Barrel* (2000)
* *Dead Angel Factory* (2008)

### Demoen
* *Braincrusher* (1999)
* *Demo 2002* (2002)
* *Demo 2007* (2007)

## Kuckt och
* Lëscht vu lëtzebuergesche Rock Gruppen

## Um Spaweck
* Clean State @ Discogs
Sébastien Thill (Foussballspiller)

De **Sébastien Thill**, gebuer den 29. Dezember 1993, ass e lëtzebuergesche Foussballspiller.

Vun 2015 bis 2017 huet de Sébastien an der lëtzebuergescher Foussballnationalekipp gespillt.

De Serge Thill ass säi Papp, an de Vincent Thill an den Olivier Thill si seng Bridder, a si sinn all Foussballspiller. Seng Mamm Nathalie Hoeltgen ass eng fréier Foussballspillerin.

2020 ass hie vum Progrès Nidderkuer, wou hien zanter 2013 gespillt hat a Kapitän war, bei de russeschen Éischtligist FK Tambow gewiesselt, wou hien erëm mat sengem deemolege Matspiller Alexander Karapetjan gespillt huet. Hie war domat den drëtte Lëtzebuerger, no sengem Brudder Olivier an dem Mikhail Zaritskiy, deen an der éischter russescher Liga spillt.

2021 ass hie bei de Sheriff Tiraspol gewiesselt.
Michael Sembello

De **Michael Andrew Sembello**, gebuer de 17. Abrëll 1954 zu Philadelphia a Pennsylvania, ass en US-amerikanesche Sänger, Gittarist a Komponist.

1983 hat hie säi gréissten Hit *[[Maniac (Lidd vun Michael Sembello)|Maniac]]*.

Hie gouf den 28. Februar 1984 bei der Verdeelung vun de Grammy Awards 1983 an der Kategorie *Kompositioun/Arrangement* geéiert, wéi en zesumme mat aneren de *Grammy Award for Best Score Soundtrack for Visual Media* fir de Flashdance-Soundtrack vum Film Flashdance krut.

## Discographie

### Albumen
* *«[[Bossa Nova Hotel]]»* (1983)
* *«Without Walls»* (1986)
* *«Caravan Of Dreams»* (1992)
* *«The Lost Years»* (2003)

### Singelen
* *«Summer Lovers»* (1982)
* *«[[Maniac (Lidd vun Michael Sembello)|Maniac]]»* (1983) — Charts: US #1, US AC #34, US Dance #6, US Rock #34, SUI #2, GER #6, NED #10, BEL (Vl) #11, NZL #7
* *«Talk»* (1983) — Charts: US AC #25
* *«Automatic Man»* (1983) — Charts: US #34, US Dance #14, GER #66
* *«Gravity»* (1985)
* *«Wonder Where You Are»* (1986) — Charts: US R&B #79
* *«Tear Down The Walls»* (1986)
* *«Maniac 2010»* (2010) — Charts: UK #180

## Um Spaweck

__NOTOC__
Stralungsenergie

D**'Stralungsenergie** ass eng physikalesch Gréisst vun der Radiometrie. Si ass d'Energie vun der elektromagnéitescher Stralung, beispillsweis vum Liicht.

## Beschreiwung
Wann een d'elektromagnéitesch Stralung (hei nëmmen als Liicht bezeechent) vereinfacht als Stroum vu Photone kuckt, dann ass d'Stralungsenergie déi Energie déi an deem Stroum transportéiert gëtt.

D'Energie vun engem Photon ass nëmme vun der Frequenz ofhängeg: 
:E=h \cdot f 
mam Wierkungsquantum vum Planck h an der Frequenz vun der Well f.

Fir monochromatescht (eefaarwegt) Liicht ergëtt sech d'Stralungsenergie dofir als Produkt vun der Photonenzuel an hirer Energie: 
:E_\mathrm{g}=N \cdot h \cdot f,
woubäi N d'Zuel vun de Photone ass.

An der Reegel besteet d'Liicht awer aus Photone mat ënnerschiddlecher Energie (et ass polychromattsch, dat heescht méifaarweg).

Zu der allgemenger Beschreiwung vun der Stralungsenergie muss een dofir d'spektral Verdeelung beuechten:
: n(f) = \frac{\mathrm{d}N}{\mathrm{d}f}

Fir d'Stralungsenergie ergëtt sech dofir:
:E_\mathrm{g} = h \int_0^{\infty} n(f) \cdot f \ \mathrm{d}f

Kuckt een d'Zäit, an där eng gewësse Stralungsenergie transportéiert gëtt, ergëtt sech d'Stralungsleeschtung \Phi_\mathrm{e} (oder Stralungsfloss genannt):
\Phi_\mathrm{e} = \frac{\mathrm{d}E}{\mathrm{d}t}.

## Benotzung an der Photometrie
An der Photometrie gëtt amplaz vun E fir d'Energie Q benotzt. Dat ass kee Feeler: Well d'Physik vill méi Gréisste kennt, wéi dat latäinescht an dat griichescht Alphabet Zeechen hunn, ergëtt et sech heiansdo, datt en Zeechen a verschiddene Kontexter verschidde benotzt gëtt. An der Photometrie gëtt speziell fir d'Stralungsenergie (uewen als E_\mathrm{g} bezeechent) d'Formelzeechen Q_\mathrm{e} benotzt. Heibäi steet den Index *e* fir eng *energeetesch* Moossgréisst; den Index *v* (fir *visuell*) gëtt an der Photometrie fir Moossgréisste gebraucht, déi di physiologesch Eegenschaften vum mënschlechen A urechnen.

## Kuckt och
Paul Parker

Den Numm **Paul Parker** droen e puer Leit:
* Paul Parker (* 1964), en englesche Foussballspiller.
* Paul Parker, en US-amerikaneschen Hi-NRG-Sänger.
* Paul Parker (* 1956), en englesche Cricketspiller.
* Paul B. Parker, en Trainer am American football a Basketball.
Paul Parker (Sänger)

De **Paul Parker**, gebuer zu San Francisco a Kalifornien, ass en US-amerikaneschen Hi-NRG-Sänger.

Seng gréisst Hitte si *[[Right on Target]]* (1983), *[[One Look (One Look Was Enough)]]* (1987) (Nummer-Eent-Hitten) a *Shot in the Night* (1983).

## Discographie

### Albumen
* *Too Much to Dream* (1983)
* *Destiny* (1995)
* *Take It From Me* (2010)

### EPen
* *Superman* (2013)

### Kompilatiounen
* *The Collection (2CD)* (1991)

### Singelen
* *Welcome to Freedom* (1981)
* *[[Right on Target]]* (1982) — US Dance #1
* *Tech-No-Logical World* (1982)
* *Shot in the Night* (1983) — US Dance #15
* *Love's on the Line* (1983)
* *Too Much to Dream* (1983)
* *Desire* (1984)
* *Don't Play With Fire* (1985)
* *Time After Time* (1986)
* *Stranger (In a Strange Land)* (1986)
* *Ready Or Not* (1986)
* *[[One Look (One Look Was Enough)]]* (1987) — US Dance #1
* *Wicked Game* (1992)
* *Abracadabra* (1992)
* *Drive* (1993)
* *With Or Without You* (1993)
* *Right On Target '95* (1995)
* *Riders On The Storm* (1995)
* *Can U Feel The Love Coming* (1996)
* *I Finally Found Someone* (1997)
* *Don't Stop (What You're Doin' To Me)* (2009)
* *Out Of Control* (2011)
Handball Esch

Den **Handball Esch** (kuerz: HB Esch) ass ee lëtzebuergeschen Handballclub vun Esch-Uelzecht.

En ass 2001 aus der Fusioun vum HB Eschois Fola mam HC La Fraternelle Esch ervirgaang. Zënterhier war de Club bei de Männer 12-mol Lëtzebuerger Champion an huet 9-mol d'Coupe de Luxembourg gewonnen .

Am Joer 2013 huet d'Männerekipp vum Handball Esch et bis an d'Finale vum EHF Challenge Cup gepackt. D'Ekipp gouf 2010 an 2013 vun der Lëtzebuerger Sportpress zur Ekipp vum Joer gewielt.

## Éierungen
Eurobus

**Eurobus** ass entweeder:
* eng fréier Gruppéierung vu verschiddene Buslinnen um Gebitt vun der Stad Lëtzebuerg: **[[Eurobus (Stad Lëtzebuerg)]]**;
* e privatorganiséierten ëffentlechen Transport zu Limerick (Irland): **[[Eurobus Limerick]]**;
* déi slowakesch Aktiegesellschaft **[[eurobus (Slowakei)|eurobus a.s.]]**, déi eng Busentreprise mat Sëtz zu Košice ass;
Joan Leslie

D**'Joan Leslie Caldwell**, gebuer als *Joan Agnes Theresa Sadie Brodel* de 26. Januar 1925 zu Detroit, a gestuerwen den 12. Oktober 2015 zu Los Angeles, war eng US-amerikanesch Schauspillerin.

## Filmographie (Auswiel)
* 1936: *[[Camille]]* - Regie: George Cukor
* 1939: *[[Love Affair]]* - Regie: Leo McCarey
* 1939: *[[Two Thoroughbreds]]* - Regie: Jack Hively
* 1940: *[[Foreign Correspondent]]* - Regie: Alfred Hitchcock
* 1940: *[[Susan and God]]* - Regie: George Cukor
* 1941: *[[High Sierra]]* - Regie: Raoul Walsh
* 1941: *[[Sergeant York]]* - Regie: Howard Hawks
* 1942: *[[Yankee Doodle Dandy]]* - Regie: Michael Curtiz
* 1945: *[[Rhapsody in Blue]]* - Regie: Irving Rapper
* 1948: *[[Northwest Stampede]]* - Regie: Albert S. Rogell
* 1951: *[[Man in the Saddle]]* - Regie: André De Toth
* 1952: *[[Toughest Man in Arizona]]* - Regie: R. G. Springsteen
* 1954: *[[Jubilee Trail]]* - Regie: Joseph Kane
* 1956: *[[The Revolt of Mamie Stover (Film)|The Revolt of Mamie Stover]]* - Regie: Raoul Walsh

## Um Spaweck
Eurobus (Stad Lëtzebuerg)

Ënnert dem Numm **Eurobus** waren eng Rëtsch Buslinne gruppéiert, déi an der Stad Lëtzebuerg op engem gemeinsamen Trajet tëscht der Gare oder der Uewerstad an dem Kierchbierg gefuer sinn.

## Ursprong
Mam Wiessel vum Bus-Fuerplang den 10. Juni 2001 war d'Iddi opkomm fir eng performant Busverbindung tëscht der Diddenuewener Strooss zu Bouneweg an der Avenue John F. Kennedy um Kierchbierg unzebidden. Déi zwéin Acteure vum ëffentleche Bustransport an der Stad, d'Gemeng Lëtzebuerg (AVL) an den Transportministère (RGTR), hunn dunn zesumme verschidde Buslinnen definéiert déi ënner dem Numm *Eurobus* op der genannter Streck gefuer sinn. Et waren deemools d'Linne 16, 125 an 192.

Am Laf vun der Zäit koum et zu verschiddenen Ännerunge wat d'Linnen ugaangen ass an de gemeinsamen Trajet vum *Eurobus* war éischter d'Stéck tëscht der Uewerstad an dem Kierchbierg.

Wéi den Tram vum 10. Dezember 2017 un um éischten Deel vu senger Linn gefuer ass, goufen d'Buslinnen um Kierchbierg all ëmgeleet a sinn net méi iwwer d'Avenue John F. Kennedy, mä gréisstendeels iwwer de Boulevard Konrad Adenauer gefuer. Vun deem Moment un ass och net méi vum Eurobus, mä vu „periurbane“ Linne geschwat ginn.

## Linnen déi zum ''Eurobus'' gehéiert hunn
* AVL-Linn 16
* RGTR-Linn 120
* RGTR-Linn 144
* RGTR-Linn 165
* RGTR-Linn 192
* RGTR-Linn 194
* RGTR-Linn 195

## Halten op den Eurobuslinnen
Gemenkerhand gëllt eng Reegelung, déi et verbitt RGTR-Linne fir Trajete bannent der Stad Lëtzebuerg ze benotzen: op den Halten an der Stad däerf een nëmmen an de Bus era klammen op den Trajeten déi aus der Stad eraus féieren an ëmgedréint däerf een nëmmen eraus klamme wann de Bus aus der Regioun an d'Stad era fiert.

Dës Reegelung huet net fir d'Eurobuslinne gegollt, sou datt déi och fir Verbindunge bannent der Stad benotzt konnte ginn.

Mëttlerweil besteet déi Reegelung net méi.

## Biller

Fichier:Eurobus dépliant 2001.jpg|Prospekt vum Eurobus am Juni 2001
Fichier:Eurobus dépliant 2001 (horaire).jpg|Extrait vum Fuerplang vun 2001
Fichier:Luxembourg CFL Mercedes-Benz Citaro G n°13 L120 Junglister Gemeng (6).JPG|Eng fréier „Eurobus“-Linn 120
Fichier:Luxembourg, 16 Eurobus.jpg|... an eng 16.


## Um Spaweck
Kallichore (Mound)

De Mound **Kallichore** (Jupiter XLIV) ass ee vun de klenge Mounde vum Planéit Jupiter.

## Entdeckung
De Mound gouf de 6. Februar 2003 vun Astronome vun der Universitéit vun Hawaii entdeckt. Hie krut ufanks déi virleefeg Bezeechnung S/2003 J 11.
Den 30. Mäerz 2005 krut hie säin offiziellen Numm **Kallichore** vun der I.A.U..

De Mound gouf no der Figur Kallirrhoe aus der griichescher Mythologie genannt.

## Bunndaten
De Kallichore kreest a 764,7 Deeg op enger mëttlerer Distanz vu 24.043.000&nbsp;km ëm de Jupiter. D'Bunn huet eng Exzentrizitéit vun 0,264. Mat enger Inklinatioun vun 165,5° ass d'Bunn retrograd, d.&nbsp;h., de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt de Kallichore zu der Carme-Grupp gezielt, genannt nom Jupitermound Carme. De Kallichore ass de baussenzegste Member vun der Grupp.

## Physikalesch Daten
De Kallichore huet en Duerchmiesser vun zirka 2&nbsp;km. Seng Dicht gëtt op 2,6 g/cm³ geschat. Hie besteet warscheinlech haaptsächlech aus Silikatgestengs.
Hien huet eng däischter Uewerfläch an eng Albedo vun 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 23,7m.

## Kuckt och

## Um Spaweck
* MPEC 2003-E29: ''S/2003 J 9, 2003 J 10, 2003 J 11, 2003 J 12; S/2003 J 1, 2003 J 6'' 7. Mäerz 2003 (Entdeckung)
* MPEC 2004-E09: ''S/2003 J 11'' 2. Mäerz 2004 (Zeréckentdeckung)
Armand Mollard

Den **Armand Mollard**, gebuer zu Paräis den 28. Mee 1862, a gestuerwen op senger Proprietéit “La Motte” bei Villeneuve-sur-Lot (Departement Lot-et-Garonne) den 11. November 1930, war e franséischen Diplomat.

De 7. Oktober 1881 ass den Armand Mollard Attaché am *Service du protocole* vum franséischen Ausseministère ginn. 1887 gouf hien *Commis principal chargé des fonctions de sous-chef du Service du protocole* an den 8. September 1893 *Chef adjoint* vum *Service du protocole*. Weider Etappen a senger Karriär waren: *membre de l'Ambassade extraordinaire du général de Boisdeffre à Moscou* (1896); *attaché à la personne du Président de la République à St. Petersbourg* (1897 an 1902). Vun 1902 bis 1913 war hie Chef vum *Service du protocole*.

Vun Ufank Dezember 1913 bis Enn November 1924 war de Mollard franséische Botschafter (*Ministre plénipotentiaire*) zu Lëtzebuerg. Zwéin Deeg nodeems Däitschland Lëtzebuerg besat hat, ass hien de 4. August 1914 op Drock vum däitschen Okkupant ausgewise ginn; den 13. Februar 1920 ass hien op Lëtzebuerg zeréckkomm an huet den Dag dono seng fréier Funktioun als franséischen Ambassadeur nees offiziell iwwerholl.

Den Armand Mollard war Buergermeeschter vu Penne-d'Agenais (Departement Lot-et-Garonne). Hie war Éierebierger vun der Stad Lëtzebuerg. Hie war Éierepresident vun der Alliance franco-luxembourgeoise vun Esch-Uelzecht.
Gemeng Uewerpallen

**Uewerpallen** war vun 1839 bis de 25. Juli 1846 eng lëtzebuergesch Gemeng. Virun 1839 huet d'Uertschaft zur Gemeng Giisch am Distrikt Virton gehéiert.

D'Gemeng Uewerpallen huet aus de Sektiounen Uewerpallen (Haaptuert), Liewel an Dideling (haut *Um Diggel* genannt) bestanen.

Duerch d'Gesetz vum 25. Juli 1846 gouf d'Gemeng Uewerpallen an d'Gemeng Biekerech integréiert.

## Buergermeeschteren
* ...
*1844-1846: Michel Thibesart
Justin Trudeau

Den **Justin Pierre James Trudeau**, gebuer de 25. Dezember 1971 zu Ottawa, ass e kanadesche Politiker. Hie war vum 4. November 2015 bis de 14. Mäerz 2025 Premierminister vum Kanada.

Den Justin Trudeau ass de Jong vum fréiere Premierminister Pierre Trudeau a senger deemoleger Fra Margaret, gebuer Sinclair. Ier en an d'Politik goung, huet hien zu Vancouver Sciences sociales a Franséisch a Lycéeën enseignéiert. Vun 2002 bis 2003 huet hie fir Ingenieur studéiert an 2005 bis 2006 Ëmweltgeographie.

Zënter 2008 ass hien Deputéierten an der Ënneschter Chamber vum kanadesche federale Parlament. Hie gouf de 14. Abrëll 2013 zum President vun der Liberaler Partei vu Kanada gewielt.

Bei de Parlamentswalen, am Oktober 2015, hunn déi Liberal mat him un der Spëtz eng kloer Victoire verzeechent. De 4. November gouf hien als neie Premierminister vereedegt.

## Um Spaweck

* Websäit vum Justin Trudeau
* Fiche op der Websäit vum kanadesche Parlament.
NGC 5023

Den **NGC 5023** ass eng Spiralgalaxie mat enger visueller Magnitude vun 12,1&nbsp;mag. Si gehéiert zum Hubble-Typ „Sc“ a läit am Stärebild Canes Venatici. Hir Distanz zu eiser Äerd läit tëscht 6,2 an 9 Millioune Parsec.

D'Galaxie gouf den 9.&nbsp;Abrëll&nbsp;1787 vum Wilhelm Herschel mat engem 18,7-Zoll-Spigelteleskop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC5023
* https://web.archive.org/web/20160310010809/http://skyview.gsfc.nasa.gov/current/cgi/runquery.pl?Interface=quick&VCOORD=NGC5023&SURVEY=Digitized+Sky+Survey
* SIMBAD Query
* Artikel a Biller vum NGC 5023 op wikisky.org
* NGC/IC Projet
*  ''NGC 5023'' an der NASA Extragalactic Database
Kalyke (Mound)

De Mound **Kalyke** (oder Jupiter XXIII) ass ee vun de klenge baussenzege Mounde vum Planéit Jupiter.

## Entdeckung
De Kalyke gouf den 23. November 2000 vun Astronome vun der Universitéit vun Hawaii entdeckt a krut am Ufank déi virleefeg Bezeechnung S/2000 J 2.

De Mound gouf no der Kalyke, enger Frëndin vum Zeus aus der griichescher Mythologie, genannt.

## Bunndaten
De Kalyke kreest a 743 Deeg op enger mëttlerer Distanz vun 23.583.000&nbsp;km ëm de Jupiter. D'Bunn huet eng Exzentrizitéit vun 0,245. Mat enger Inklinatioun vun 165,2° ass d'Bunn retrograd, d.&nbsp;h., de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt de Kalyke zu der Carme-Grupp gezielt, genannt nom Jupitermound Carme.

## Physikalesch Daten
De Kalyke huet en Duerchmiesser vun zirka 5&nbsp;km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs. De Mound huet eng ganz däischter Uewerfläch mat enger Albedo vun 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 21,8m.

## Kuckt och

## Um Spaweck
* MPEC 2001-A28: ''S/2000 J 2, S/2000 J 3, S/2000 J 4, S/2000 J 5, S/2000 J 6'' 5. Januar 2001 (Entdeckung)
* MPEC 2001-U21: ''S/2000 J 2, S/2000 J 5'' 18. Oktober 2001 (Zeréckentdeckung)
V.J. Foster

De **Vincent Jeffrey 'Veej' Foster**, och dacks **V.J. Foster**, ass en US-amerikanesche Schauspiller a Pedagog.

## Filmographie (Auswiel)

### Kino
* 1990: *Brain Dead*
* 1993: *Carnosaur*
* 1994: *[[The Shawshank Redemption]]*
* 1998: *Bulworth*
* 1999: *Cradle Will Rock*
* 1999: *[[The Insider]]*
* 2000: *Camera Obscura*
* 2004: *[[Million Dollar Baby]]*
* 2005: *Jarhead*
* 2006: *Flags of Our Fathers*
* 2006: *Tenacious D in The Pick of Destiny*
* 2007: *Things We Lost in the Fire*
* 2007: *The Mannsfield 12*
* 2008: *[[Indiana Jones and the Kingdom of the Crystal Skull]]*
* 2010: *One Too Many Mornings*
* 2013: *Free Ride*
* 2014: *The Affair*
* 2015: *Rise Again*

### TV
* 2004: *Strong Medicine*
* 2006: *24*
* 2003-2006: *The Shield*
* 2006: **'
* 2009: **'
* 2010: **
* 2010: *[[Burn Notice]]*
* 2011: *[[Southland]]*
* 2012: *In Plain Sight*
* 2012: *The Mentalist*
* 2015: *CSI: Cyber*

## Um Spaweck
* Offiziell Websäit
Avenue John-F.-Kennedy (Stad Lëtzebuerg)

D**'Avenue John-F.-Kennedy** ass eng Strooss um Kierchbierg, an der Stad Lëtzebuerg.
Et ass d'Haaptstrooss, déi, op knapps 4&nbsp;km, vun der Rouder Bréck aus queesch iwwer de Plateau bis bei de Rond-point Serra geet, wou se Uschloss mat der Autobunn A1 huet. D'N51 féiert driwwer.

D'Avenue Kennedy war ursprénglech als Autobunn gebaut ginn. Tëscht dem Enn vun den 1990er Joren an dem Ufank vun den 2010er Jore gouf se zu engem Stadboulevard zeréckgebaut: Autobunnsop- an offaarten, souwéi Ënnerféierunge goufen ewechgemaach, normal Kräizunge mat Foussgängersträif goufen ugeluecht, asw. Bei dësem Ëmbau goufen och Vëlosweeër an en Tracé fir den Tram amenagéiert, deen do zanter dem Dezember 2017 fiert.

Hiren Numm krut s'als Erënnerung un den US-President John F. Kennedy.

## Biller

Luxembourg City - Avenue John F. Kennedy and La coque.jpg|D'Avenue J.F. Kennedy op der Héicht vun der Coque.
Kirchberg, passerelle (6).JPG|Vue op d'Enn vun der Avenue, mam *[[Rond-point Serra]]* am Hannergrond.
File:Luxtram 2018 01.jpg|De Stater Tram an der Avenue Kennedy.
University of Luxembourg - Kirchberg Campus.jpg|Vue vun uewen.


## Um Spaweck
Guelph

**Guelph** ass eng Stad am Südoste vun Ontario a Kanada.

D'Stad läit am Wellington County, ongeféier 100&nbsp;km südwestlech vun Toronto, an huet ronn 120.000 Awunner.

Guelph gëtt zanter Joren zu der Stad gewielt wou et sech a Kanada, wéinst der niddreger Aarbechtslosen- a Kriminalitéitsquot, am beschte lieft.

Guelph krut den Numm zu Éiere vun der brittescher Kinneksfamill. Dem George IV., Kinnek vum Vereenegte Kinnekräich a vun Hannover, seng Virfuere stamen nämlech vum Adelsgeschlecht vun de *Welfen*, op Englesch och alt *Gelfe* genannt, of. Dohier huet d'Stad och de Spëtznumm *The Royal City* (lb: *déi kinneklech Stad*).

## Um Spaweck
Euanthe (Mound)

De Mound **Euanthe** (oder Jupiter XXXIII) ass ee vun de klenge baussenzege Mounde vum Planéit Jupiter.

## Entdeckung
Den Euanthe gouf den 11. Dezember 2001 vun Astronome vun der Universitéit vun Hawaii entdeckt. Seng virleefeg Bezeechnung war S/2001 J 7.

De Mound gouf no der Euanthe, déi als Mamm vun de Chariten aus der griichescher Mythologie ugesi gëtt, genannt.

## Bunndaten
Den Euanthe kreest a 620 Deeg a 14 Stonnen op enger mëttlerer Distanz vun 20.799.000&nbsp;km ëm de Jupiter. D'Bunn huet eng Exzentrizitéit vun 0,232. Mat enger Inklinatioun vun 148,9° géint de lokale Laplace-Plang ass d'Bunn retrograd, d.&nbsp;h. de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt den Euanthe zu der Ananke-Grupp gezielt, genannt nom Jupitermound Ananke.

## Physikalesch Daten
Den Euanthe huet e mëttleren Duerchmiesser vun zirka 3&nbsp;km. Seng Dicht gëtt op 2,6 g/cm³ geschat. E besteet héichstwahrscheinlech aus Silikatgestengs. Seng Uewerfläch ass ganz däischter a seng Albedo ass 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 22,8m.

## Kuckt och

## Um Spaweck
* MPEC 2002-J54: ''Eleven new Satellites of Jupiter'' 15. Mee 2002 (Entdeckung)
* MPEC 2003-A23: ''S/2001 J 7'' 5. Januar 2003 (Zeréckentdeckung)
Carl Ciarfalio

De **Carl Nick Ciarfalio**, gebuer den 12. November 1953 zu Alhambra am US-Bundesstaat Kalifornien, ass en US-amerikanesche Cascadeur a Filmschauspiller.

## Auszeechnungen
* 1985: Stuntman Awards fir *Best Fight Sequence (Television)*
* 2013: Nominéierung fir de Screen Actors Guild Awards fir *Outstanding Action Performance by a Stunt Ensemble in a Motion Picture*

## Um Spaweck
* Websäit
Dia (Mound)

De Mound **Dia** (oder Jupiter LIII) ass ee vun de klenge Mounde vum Planéit Jupiter.

## Entdeckung
Den Dia gouf de 5. Dezember 2000 vun den Astronome Scott S. Sheppard, David C. Jewitt, Yanga R. Fernández an Eugene A. Magnier entdeckt a krut déi virleefeg Bezeechnung S/2000 J 11. Den Objet konnt duerno allerdéngs laang Zäit net nees fonnt ginn an huet doropshin als verluer gegollt. Eréischt am September 2012 gouf d'Zeréckentdeckung vum S/2000 J 11 bekanntgemaach. De 7. Mäerz 2015 krut de Jupitermound säin offiziellen Numm Dia vun der I.A.U.. Den Numm Dia kënnt aus der mykenescher Mythologie an ass e weiblecht Géigestéck vum Zeus an an der griichescher Mythologie d'Fra vum Ixion.

## Bunndaten
Den Dia kreest an 274 Deeg an 10 Stonnen op enger mëttlerer Distanz vun 12.174.000&nbsp;km ëm de Jupiter. D'Ëmlafbunn huet eng Exzentrizitéit vun 0,21 a steet 28,3° schréi géint de lokale Laplace-Plang, deen ongeféier mam Bunnplang vum Jupiter zesummefält.

Wéinst senge Bunneegenschafte gëtt den Dia zu der Himalia-Grupp gezielt, genannt nom Jupitermound Himalia.

## Physikalesch Daten
Den Dia huet en Duerchmiesser vun zirka 4&nbsp;km. Seng Dicht gëtt op 2,6 g/cm³ geschat. E besteet warscheinlech aus Silikatgestengs an huet eng ganz däischter Uewerfläch mat enger Albedo vun 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 22,4m.

## Kuckt och

## Um Spaweck
* MPEC 2001-A29: ''S/2000 J 7, S/2000 J 8, S/2000 J 9, S/2000 J 10, S/2000 J 11'' 5. Januar 2001 (Entdeckung)
* MPEC 2012-R22: ''S/2000 J 11'' 11. September 2012 (Zeréckentdeckung)
Dario Argento

Den **Dario Argento**, gebuer de 7. September 1940 zu Roum, ass en italieenesche Filmregisseur, Filmproduzent an Dréibuchauteur.

Hien ass de Papp vun der Schauspillerin Asia Argento.

Den Argento ass besonnesch bekannt duerch seng Thriller a seng bluddeg Horrorfilmer wéi *[[L'uccello dalle piume di cristallo]]* (1969), *[[Il gatto a nove code]]* (1970) a *[[Suspiria]]* (1977).

## Filmographie
### Kino
#### als Regisseur
* 1969: *[[L'uccello dalle piume di cristallo]]* - Haaptacteuren: Tony Musante, Suzy Kendall, Enrico Maria Salerno
* 1970: *[[Il gatto a nove code]]* - Haaptacteuren: James Franciscus, Karl Malden, Catherine Spaak
* 1971: *[[4 mosche di velluto grigio]]* - Haaptacteuren: Michael Brandon, Mimsy Farmer, Jean-Pierre Marielle
* 1973: *[[Le cinque giornate]]* - Haaptacteuren: Adriano Celentano, Marilù Tolo
* 1975: *[[Profondo rosso]]* - Haaptacteuren: David Hemmings, Macha Méril
* 1977: *[[Suspiria]]* - Haaptacteuren: Jessica Harper, Alida Valli
* 1980: *[[Inferno]]* - Haaptacteuren: Leigh McCloskey, Eleonora Giorgi
* 1982: *[[Tenebre]]* - Haaptacteuren: Anthony Franciosa, Mirella D'Angelo
* 1985: *[[Phenomena]]* - Haaptacteuren: Jennifer Connelly, Daria Nicolodi
* 1988: *[[Opera]]* - Haaptacteuren: Cristina Marsillach, Ian Charleson
* 1990: *[[Due occhi diabolici]]* - Episod: *The Black Cat* - Haaptacteuren: Madeleine Potter, Martin Balsam
* 1993: *[[Trauma]]* - Haaptacteuren: Asia Argento, Piper Laurie
* 1996: *[[La sindrome di Stendhal]]* - Haaptacteuren: Asia Argento, Thomas Kretschmann
* 1998: *[[Il fantasma dell'opera]]* - Haaptacteuren: Julian Sands, Asia Argento
* 2001: *[[Non ho sonno]]* - Haaptacteuren: Max von Sydow, Stefano Dionisi
* 2004: *[[Il cartaio]]* - Haaptacteuren: Stefania Rocca, Liam Cunningham
* 2007: *[[La terza madre]]* - Haaptacteuren: Asia Argento, Cristian Solimeno
* 2009: *[[Giallo]]* - Haaptacteuren: Byron Deidra, Emmanuelle Seigner
* 2012: *[[Dracula 3D]]* - Haaptacteuren: Thomas Kretschmann, Asia Argento
* 2015: *[[Macbeth]]* - Haaptacteuren: Giuseppe Altomare, Dario Di Vietri

## Um Spaweck
Hubble Heritage Project

Den **Hubble Heritage Project** gouf 1998 vun engem Astronomenteam gegrënnt mam Zil aus de graffe Fotoe vum Hubble-Weltraumteleskop, Fotoe mat héijem wëssenschaftlechen a kënschtlereschem Wäert ze maachen.

A reegelméissegen Ofstänn publizéiert de Projet Fotoe vu Planéiten, Stären, eenzele Galaxien a Galaxiëgruppen. Den Erfolleg vum Projet ass virun allem op d'Zesummenaarbecht vun Experte vu verschiddene wëssenschaftlechen Disziplinne wéi Astronomie, Computer- a Bildbeaarbechtung zeréckzeféieren.

## Ziler a Methoden

D'Astronomen an d'Bildbeaarbechtungsspezialiste sichen d'Grondlage fir hir Biller aus dem ëffentlechen Datenarchiv vum Hubble-Weltraumteleskop eraus. Well déi graff Biller an der Reegel fir wëssenschaftlech Zwecker opgeholl goufen, si se dacks fir eng Publikatioun ze vill ënnerbeliicht. D'Team versicht dann, aus de verschiddenen Archivbiller en héichwäertegt Bild ze produzéieren. D'Bild vun der Sombrero-Galaxie gouf beispillsweis aus sechs Eenzelbiller zesummegesat.

Dem *Hubble Heritage Project* gouf och eng gewëssen Observatiounszäit mam Hubble Space Teleskop zur Dispositioun gestallt, am Fall wou Bildopname verbessert musse ginn.

De Projet gouf schonn dacks fir d'Hierstellung vun exzellenten astronomesche Biller ausgezeechent. D'Astronomical Society of the Pacific huet dem Projet am Joer 2003 de *Klumpke-Roberts Präis* fir exzellent Artikele fir d'allgemengt Versteesdemech a fir d'Unerkennung vun der Astronomie iwwerreecht.

En Ettlech Biller vum Projet goufen op amerikaneschen a britteschen Timberen ofgebilt.

## Um Spaweck
* Websäit vum Projet
* ''Organizations and strategies in astronomy'', vun André Heck (als Google-Book)
*The European Homepage for the NASA/ESA Hubble Space Telescope
*Space Telescope European Coordinating Facility
*European Space Agency
Philip Hammond

De **Philip Hammond**, gebuer de 4. Dezember 1955 am Essex, ass e brittesche konservative Politiker.

Hie war vun 1997 bis 2010 Deputéierten am House of Commons, vum Walbezierk Runnymede and Weybridge am Surrey. An der Koalitiounsregierung vun 2010–2015 war hien am Ufank Transportminister a Member vum Privy Council. Am Oktober 2011 gouf hien am Liam Fox senger Plaz Verdeedegungsminister an domat och Member vum Nationale Sécherheetsrot. De 15. Juli gouf hien Ausseminister ënner dem Premier David Cameron an ass dat och am Mee 2015 an der zweeter Cameronregierung bliwwen.

## Um Spaweck

*  Biographie op ''Debrett's People of Today''
*  www.gov.uk
*  www.conservatives.com
Orchesella hoffmanni

** ''Orchesella hoffmanni'' ** ass eng Collembolenaart (Sprangschwänz) aus der Famill vun den Entomobryidae, déi zu Lëtzebuerg endeemesch an der Géigend vum Lëtzebuerger Sandstee virkënnt. Si ass am Joer 1968 vum Norbert Stomp unhand vu Material, dat hien 1965 an de Mamerleeën (no bei Schëndels) an 1966 an den Noumerleeën (no bei Noumer) fonnt hat, als nei Aart beschriwwe ginn. De wëssenschaftlechen Numm ass en Hommage un de Professer Jos Hoffmann.

1993 ass d'Aart nieft de Mamer- an Noumerleeën och nach bei der Thillsmillen (Mamer), an 1994 zu Haler (Halerbaach) an zu Simmer (Aarlergronn) nogewise ginn. Spéider koumen nach e puer weider Plazen dobäi.

## Literatur
*Massard, J.A. & G. Geimer, 2015. *[http://massard.info/pdf/Massard-Geimer_321Hoffm.pdf Le professeur Jos Hoffmann (1911-2000), pédagogue, zoologue et défenseur de la nature, membre méritant de la Société des naturalistes luxembourgeois.]* Bulletin de la Société des naturalistes luxembourgeois 116, S. 321-345.
*Massard, J.A. & G. Geimer, 2015. *[http://massard.info/pdf/Massard-Geimer_2015-457_504Biogr.pdf Le bulletin de la Société des naturalistes luxembourgeois (SNL) et ses auteurs depuis 1990, une sélection de notices bio-bibliographiques.]* Bulletin de la Société des naturalistes luxembourgeois 116, S. 457-504 [Norbert Stomp: S. 496-499].
*Reiffers, J. & A. Arendt, 1995. *Contribution à la connaissance des Collemboles du genre *Orchesella* au Luxembourg (Insecta, Collembola).* Bulletin de la Société des naturalistes luxembourgeois 96, S. 117-120.http://www.snl.lu/publications/bulletin/SNL_1995_096_117_120.pdf
* Stomp N., 1968. *Deux nouvelles espèces d*'Orchesella* de la région du « Grès de Luxembourg » (Insecta, Collembola, Entomobryidae).* Archives de l'Institut grand-ducal, section des sciences naturelles, mathématiques et physiques 33 (1967), S. 259-273.
* Stomp N. & W.M. Weiner, 2005. *Some remarkable species of Collembola (Insecta, Apterygota) of the Luxembourg sandstone area.* Travaux scientifiques du Musée national d'histoire naturelle, Ferrantia 44, S. 227-232.https://web.archive.org/web/20141013001743/http://snl.mnhn.lu/symposium/sandstone/ferrantia/p35_Stomp_Weiner.pdf
Seasat

De **Seasat** war den éischten Äerdobservatiounssatellit vun der NASA fir d'Erfuersche vun de Mierer. De 27. Juni 1978 gouf den 2300&nbsp;kg schwéiere Satellit mat enger Atlas Agena D vun der Vandenberg Air Force Base op eng 769&nbsp;km × 799&nbsp;km héich Ëmlafbunn mat 108° Equatorschréi gestart. Wéinst engem Kuerzschluss am Satellit den 10. Oktober 1978, blouf en nëmmen 105 Deeg am Asaz.

Dee vum Jet Propulsion Laboratory entwéckelte Seasat sollt d'Benotzbarkeet vun Technologië fir d'Äerdfuerschung demonstréieren, déi bis dohin nëmme fir interplanetar Raumsonde benotzt goufen. D'Missioun bestoung aus fënnef Experimenter: engem Radar-Altimeter, engem Mikrowelle-Scatterometer, engem Mikrowelleradiometer, engem Radiometer am Beräich vum visuellen an infraroudem Liicht souwéi fir d'éischt bei engem Äerdfuerschungssatellit e Synthetic Aperture Radar (L-Band, Wellelängt/Frequenz: 23,5&nbsp;cm/1,275&nbsp;GHz als Haaptinstrument. Seasat war domat e Pionéier fir Missioune wéi TOPEX/Poseidon, QuikSCAT oder Jason. Eng verbessert Versioun vum Radaraltimeter gouf op dem Geosat gestart.

## Resultater
De Seasat hat ënner dem Urwald vu Guatemala d'Kanäl, déi de Mayaen d'Landwirtschaft fir d'Versuergung vun hire grousse Stied erméiglecht hat, entdeckt . De Seasat konnt och déi vu gedauchten U-Booter fabrizéiert Welle mat sengem SAR-Radar noweisen.

## Kuckt och

* Lëscht vun den Äerdobservatiounssatellitten
* Landsat

## Um Spaweck
* 
* Seasat bei Bernd Leitenberger
*  Informatioune beim eoPortal vun der ESA 
*  Kurzinformation zu Seasat
*  SeaSAT Atlas
*  Iwwersiicht beim JPL
*  Seasat auf Gunter's Spage Page
RGTR-Linn 321

D**'RGTR-Linn 321** ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Kierchbierg - Hueschtert - Ueweraanwen fiert.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn
* Mat der Nummer **125** gouf d'Linn den 1. Juni 2015 agefouert an ass deemools um Trajet P+R Bouillon (Hollerech) - Kierchbierg - Ueweraanwen an der Woch (vu méindes bis samschdes) all 20 Minutten a sonndes all Stonn gefuer.
* Fir net parallel mam Tram iwwer d'Avenue John F. Kennedy ze fueren, gouf den Trajet um Kierchbierg de den 10. Dezember 2017 liicht geännert. Se ass vun deem Dag un iwwer de Boulevard Konrad Adenauer an duerno laanscht d'Spidol um Kierchbierg gefuer.
* Duerch eng Kooperatioun tëscht der Stad Lëtzebuerg an dem Staat ass d'Linn 125 um Gebitt vun der Stad Lëtzebuerg - d.&nbsp;h. tëscht dem P+R Bouillon an der Halt *Hôpital Kirchberg* um Kierchbierg - um selwechten Trajet wéi d'AVL-Linn 1 gefuer. D'Fuerpläng vun den zwou Linne waren esou versat, datt um gemeinsamen Trajet wiertes all 10 Minutten, samschdes all 20 a sonndes all 30 Minutten a Bus zirkuléiert ass. D'Busse vun dëser sougenannter „Kombilinn“ hunn dowéinst dann och déi zwou Linnennummeren 1/125 ugewisen.

Mat der neier Nummeréierung vum RGTR-Reseau de 17. Juli 2022 gouf et follgend Ännerungen:

* déi aktuell Linn 321 gouf virdrun als **Linn 125** gefuer;
* aus der fréierer **Linn 321** (vu Lëtzebuerg iwwert Esch-Uelzecht op Weller) gouf déi nei 604.

## Kuckt och
* Lëscht vun den RGTR-Buslinnen

## Um Spaweck
Institut supérieur de gestion

Den **Institut supérieur de gestion** (kuerz: **ISG**) ass eng privat Héichschoul, déi zu Paräis baséiert ass an och Campussen zu New York an an Tokio huet. Si gouf 1967 gegrënnt.

Den Enseignement ass iwwer Management, Kommunikatioun, Marketing, Finanzen a Wirtschaft.

## Um Spaweck
* Offiziell Internetsäit
Luciano Emmer

De **Luciano Emmer**, gebuer den 19. Januar 1918 zu Mailand, a gestuerwen de 16. September 2009 zu Roum, war en italieenesche Filmregisseur an Dréibuchauteur.

De Luciano Emmer huet nieft villen Dokumentar- a Kuerzfilmer och e puer Langspillfilmer gedréint, sou och *[[La ragazza in vetrina]]* (1961) mam Lino Ventura an der Marina Vlady an den Haaptrollen.

## Filmographie (Auswiel)
* 1950: *[[Domenica d'agosto]]* - Haaptacteuren: Franco Interlenghi, Marcello Mastroianni
* 1951: *[[Parigi è sempre Parigi]]* - Haaptacteuren: Aldo Fabrizi, Henri Guisol
* 1951: *[[Le ragazze di Piazza di Spagna]]* - Haaptacteuren: Lucia Bosé, Cosetta Greco
* 1954: *[[Terza liceo]]* - Haaptacteuren: Christine Carère, Giuliano Montaldo
* 1954: *[[Camilla (Film 1954)|Camilla]]* - Haaptacteuren: Gabriele Ferzetti, Irène Tunc
* 1955: *[[Il bigamo]]* - Haaptacteuren: Marcello Mastroianni, Giovanna Ralli
* 1956: *[[Il momento più bello]]* - Haaptacteuren: Marcello Mastroianni, Giovanna Ralli
* 1961: *[[La ragazza in vetrina]]* - Haaptacteuren: Lino Ventura, Marina Vlady, Magali Noël
* 1990: *[[Basta! Adesso tocca a noi]]* 
* 2001: *[[Una lunga lunga lunga notte d'amore]]* - Haaptacteuren: Giancarlo Giannini, Marie Trintignant
* 2003: *[[L'acqua… il fuoco]]* - Haaptacteuren: Giancarlo Giannini, Valérie Kaprisky
* 2006: *[[Le flame del paradis]]*

## Um Spaweck
RGTR-Linn 167

D**'RGTR-Linn 167** war eng regional Buslinn déi am Kader vum RGTR bis den 13. Mäerz 2016 am Optrag vum Ministère fir nohalteg Entwécklung an Infrastrukturen um Trajet Izeg - Lëtzebuerg / Gare - Uewerstad - Clausen - Neiduerf - Zens gefuer ass.

## Entwécklung vun der Linn 167

Duerch eng Kooperatioun tëscht der Stad Lëtzebuerg an dem Nohaltegkeetsministère ass se um Gebitt vun der Stad Lëtzebuerg - d.&nbsp;h. tëscht der Halt *Neufchâteau* an dem Terminus *Zens, Waassertuerm* - zesumme mat der RGTR-Linn 195 als stättesch Linn 9. D'Fuerpläng vun den zwou RGTR-Linne waren esou versat, datt um gemeinsamen Trajet (Linn 9) an der Woch all 15 Minutten e Bus gefuer ass. D'Busse vun dëser sougenannter "Kombilinn" hunn och déi zwou Linnennummeren 9/167 oder 9/195 ugewisen.

An der Stad fiert elo d'AVL-Linn 9 als eegestänneg Linn an de südlechen Deel vun der fréierer Linn 167 ass vun der Linn 144 iwwerholl ginn.

## Kuckt och
*Lëscht vun den RGTR-Buslinnen

## Um Spaweck
Um Schinker

**Um Schinker** ass e Lieu-dit an der Lëtzebuerger Gemeng Parc Housen.

Op der Plaz vun der Kräizung déi do war, ass zanter 2007/2008 e Rond-point deen ewell d'N7 mam CR322 verbënnt.

Den Numm vum Lieu-dit geet op e Wiertshaus zeréck dat bis zum Zweete Weltkrich op der Kräizung stoung, ier et an der Ardennenoffensiv zerstéiert an duerno net méi opgeriicht gouf. De Café huet der Famill *Schinker* gehéiert.

D'Existenz vun der Kräizung ass zënter dem 14. Joerhonnert beluecht. Follgend historesch Nimm op der Plaz vum Lieu-dit si bekannt: *Auf der Vang* (Ferrariskaart, ëm 1770; *Vang* oder *Wang*, eng agepercht Wiss); um Urkadaster, ëm 1812, steet *auf dem Rang*; an op der topographescher Kaart gëtt et de Flouernumm *Rank*.

Schonn zu Réimerzäite stoung do e *[[Burgus]]* (Wuechttuerm). Tëscht 2019 an 2024 goufen do 141 Goldmënzen aus dem 4. Joerhonnert fonnt.
2015 TB145

Den **2015&nbsp;TB<sub>145</sub>** (oder **Halloween-Asteroid**) ass en Asteroid, deen den 10. Oktober 2015 mm Groussteleskop-System Pan-STARRS vum Haleakalā Observatoire entdeckt gouf. Well hien d'Äerdbunn op ganz kuerzer Distanz kräizt, gëtt hien als äerdnoen a potentiell geféierlechen Objet agestuuft.

Deen ongeféier 600&nbsp;m grousse, bal kugelfërmegen Asteroid huet d'Äerd den 31. Oktober 2015 um 17:01 UTC (18:01 mëtteleuropäescher Zäit) op enger Distanz vun zirka 1,27 Äerdmounddistanzen (480.000&nbsp;km) mat enger Vitess vun 35&nbsp;km/s relativ zu der Äerd passéiert. E konnt net mat bloussem A gesi ginn. Wéinst dem Datum gëtt den 2015&nbsp;TB145 och als "Halloween-Asteroid" bezeechent.

## Bunn
D'Bunn, op där sech den 2015&nbsp;TB145 ëm d'Sonn beweegt, ass staark schréi géint de Plang vun der Ekliptik, an där sech d'Äerd an d'Planéite beweegen. Den 2015&nbsp;TB145 beweegt sech wärend sengem Rendez-vous mat der Äerd a Richtung Sonn, woubäi den Asteroid op senger Bunn der Sonn méi no kënnt wéi de Planéit Merkur. Nom Ëmlaf ronderëm d'Sonn distanzéiert hie sech ongeféier véiermol sou wäit vun der Sonn wéi d'Äerd.



### Eegerotatioun
Den Halloween-Asteroid rotéiert ëm sech selwer mat enger Period vun zirka fënnef Stonnen.
### De Wee vum Asteroid duerch d'Stärebiller beim Passage vun der Äerd

## Äerdbunnkräizer

Den 2015&nbsp;TB145 war mat der 1,3-facher Äerd-Mound-Distanz zimmlech no laanscht d'Äerd geflunn. Hie wäert der Äerd bei de nächsten Ëmleef net méi sou no kommen

Et gëtt geschat, datt 5.000 äerdbunnkräizend Objete an der Gréisstenklass wéi den 2015&nbsp;TB145 op enger Bunn ëm d'Sonn ënnerwee sinn, ettlecher och, déi nach net entdeckt sinn.

Am Verglach zu aneren Objete gouf den 2015&nbsp;TB145 eréischt spéit entdeckt. Vergläichbar grouss Asteroiden oder Koméiten, gi meeschtens schonn bei Distanzen ab 2,5 AE (dat heescht Sonn-Äerd-Distanzen) entdeckt.

Wann en Objet vun der Gréisst wéi den 2015&nbsp;TB145 op der Äerd géif aschloen, da wier dat eng kontinental Katastroph. Zum Verglach: De Meteorit, dee viru 15 Millioune Joer beim Ries-Evenement ageschloe war, hat zirka 1,5&nbsp;km Duerchmiesser. Beim Tunguska-Evenement am Joer 1908 war en Asteroid vun nëmmen zirka 50&nbsp;m Duerchmiesser erofgefall. De Meteor vun Tscheljabinsk hat nëmmen 20&nbsp;m Duerchmiesser.

## Objet
Déi ongewéinlech Bunn vum 2015&nbsp;TB145 mécht eng sécher Gruppéierung zimmlech schwéier. No Observatioune vum 31. Oktober reflektéiert den Objet ongeféier 6&nbsp;% vum Sonneliicht, dat op hie fält. Dat féiert zu der Charakteriséierung als en urspréngleche Koméit. Well bis elo keng Koma bekannt ass, gëtt den 2015&nbsp;TB145 entspriechend als "doudege Koméit" gefouert, dee seng flüchteg Bestanddeeler am Laf vu virausgoender Sonnenëmleef verluer huet.

## Kuckt och

* Lëscht vun den Asteroiden

## Um Spaweck
*  Publikatioun vun der NASA iwwer den "Halloween-Asteroid"
*  ALERT! Bright NEO 2015 TB145 on 29-31 October, 2015 – Ian Musgrave (itelescope)
*  WebCite archive of JPL solution #2 from 2015-Oct-14
* Bild vum Asteroid
RGTR-Linn 513

D**'RGTR-Linn 513** ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Peppeng - Beetebuerg fiert.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn
* Tëscht dem 1. Juni 2015 an dem 14. Mäerz 2016 ass d'Linn 195 um Trajet Peppeng - Léiweng - Fenteng - Hesper - Lëtzebuerg / Gare - Uewerstad - Clausen - Neiduerf - Zens gefuer. Duerch eng Kooperatioun tëscht der Stad Lëtzebuerg an dem Nohaltegkeetsministère ass se um Gebitt vun der Stad Lëtzebuerg - d.&nbsp;h. tëscht der Halt *Neufchâteau* an dem Terminus *Zens, Waassertuerm* - zesumme mat der RGTR-Linn 167 als stättesch Linn 9 gefuer. D'Fuerpläng vun den zwou RGTR-Linne waren esou versat, datt um gemeinsamen Trajet (Linn 9) an der Woch all 15 Minutten e Bus gefuer ass. D'Busse vun dëser sougenannter "Kombilinn" hunn och déi zwou Linnennummeren 9/195 oder 9/167 ugewisen.
* Vum 14. Mäerz 2016 un ass se dunn um Trajet Peppeng - Léiweng - Fenteng - Hesper - Lëtzebuerg / Kierchbierg, an der Woch (vu méindes bis samschdes) all 30 Minutten a sonndes all zwou Stonnen, gefuer.
* Am Joer 2017 gouf den Terminus an der Stad vum Kierchbierg op d'Rocade verluecht.
* Virum 17. Juli 2022 ass se als **Linn 195** gefuer.

## Kuckt och
* Lëscht vun den RGTR-Buslinnen

## Um Spaweck

All d'Informatioune bezéie sech op de Fuerplang vum 7. Juli 2024